Source: http://www.azauto.hu/2020/05/26/dizel-botrany-nemetorszagban/
Timestamp: 2020-07-09 21:24:54+00:00

Document:
Dízelbotrány Németországban - Az Autó
Dízelbotrány Németországban - Elbukott a Volkswagen
Németország legfelsőbb polgári bírósága első ízben hozott ítéletet a Volkswagen ellen, olyan ügyben, amelyben egy vásárló a csaló szoftver miatt perelte a céget. A döntés perek ezreinek mutathat példát. Az eset azért érdekes, mert ez az első ügy, amikor egy autó tulajdonosa indított keresetet Németországban a Volkswagen kipufogógáz tesztjének csalása miatt. A bíróság azt mondta ki, hogy azokat a vásárolókat, akik olyan autót vásároltak, amelyek a csaló szoftverükkel meghamisítják a kipufogógázok tesztelésének folyamatát, azokat kompenzáció illeti meg. Ők visszaadhatják járművüket és részleges anyagi visszatérítést kapnak a gyártótól. A bíróság hozzáfűzte, hogy a lefutott kilométereket figyelembe veszik a visszatérítés kiszámításakor.
„Az alperesek viselkedése erkölcstelen.” – nyilatkozta a Volkswagen csoportról az elnöklő bíró, Sephan Seiters a bíróság ítéletében.
A döntés egyértelműen kikövezi a kompenzálás követelés útját mindazoknak a Volkswagen tulajdonosoknak akiknek autóját kipufogógáz manipuláló szoftverrel szerelték fel. A pert közvetítő források szerint a Volkswagen azt ígérte, hogy „megfelelő ajánlatot” adnak az érintetteknek. Maga a VW szóvívője, Nicolai Laude Európa vezető nemzetközi hírcsatornájának az Euronewsnak küldött nyilatkozatában azt állította, hogy a visszatérítés mértékét majd esetenként bírálják el.
A Volkswagen szerint jelenleg a VW ellen mintegy 60 000 egyéni ügy van függőben Németországban. A német bíróságok általában követik a magasabb bíróságok döntéseit, és ez azt jelenti, hogy jelentősen megnő a valószínűsége annak, hogy az autótulajdonosok megnyerik egyedi pereiket, ami azt eredményezheti, hogy az autógyár fizetni fog.
A legfelsőbb bíróság döntése szinte másolta a korábban Koblenz városának alsóbb szintű bíróságának döntését. Az ügyben egy Sharan tulajdonos kért kártérítést a csaló szoftverrel felszerelt autójáért. A bíróság a kártérítést megítélte, de figyelembe vette az autóval lefutott kilométerek számát. A 2014-ben 31 500 euróért vett autóért a Volkswagennek 25 600 eurót kellett fizetnie. Nem véletlenül mondta a legfelsőbb bíróság elnöklő bírája, Stephan Seiters, hogy „alapvetően megerősítettük Konblenz regionális bíróságának ítéletét”.
A világon összesen 11 millió autót gyártottak le a csaló szoftverrel, ebből Európának mintegy 8 millió darab jutott. Van még helye a pereskedésnek…
Segítsük a környzetvédelmet!
A pertársaság szeretné, ha munkájához támogatót, támogatókat találhatna. Várják mindazok jelentkezését, akiknek a környezetvédelem és Földünk jövôje valóban fontos, és nemcsak szólamokban képviselik ezt a szellemet, hanem mintegy mentôagyalként jelennének meg a környezetvédelem érdekében, és ehhez a pertársaság – lehetôségeinek keretei között – a legnagyobb nyilvánosságot teremtené meg. A pertársaság a további megbeszélések kezdeményezésére azok jelentkezését várja, [email protected] e-mail-címen, akik a környezetvédelem és a pórul járt autósok támogatása érdekében folytatandó peres eljárást erkölcsileg és anyagilag is szívesen támogatnák. A szervezôk nem olyan céget keresnek, amelyik akciói során úgyszólván csak saját zászlaját képes lobogtatni, hanem olyat, amelyik a környezetvédelmi nyomáson hatásosan és viszonylag egyszerûen tud enyhíteni, már akár csak azzal is, hogy az Európában a vonatkozó elôírások egy részét semmibe vevô, az elôírt értékénél negyvenszer több nitrózus gázt kibocsájtó 11 millió autót segítsen a környezetbôl kivonni. Ezek az autók egy év alatt annyi nitrózusgázt fecskendeznek a levegôbe, mint az Egyesült Királyság teljes energiaszektora, ipara, közlekedése és mezôgazdasága. Ehhez a célhoz persze a kitiltott autók tulajdonosait is kártéríteni kell, és anapnál is világosabb, hogy ennek költségeit is a csalással piacra jutók gyártóinak kell viselniük. Amennyiben ebben a törekvésben részt szeretne venni, a további együttmûködés tisztázására írjon a fenti ([email protected]) e-mail-címre!
Címkék: dízel, dízel botrány, dízel csalás, volkswagen

References: bíróság 
 bíróság 
 bíróság 
 bíróság 
 bíróság 
 bíróság